Ek wil net namens ons familie vir julle bedank vir 'n ongelooflike vakansie. Die 3 weke by julle was 'n fees. Julle sien ons definitief volgende jaar weer.
Die kinders het die wonderlikste vriende daar gemaak. Hulle wil na geen ander plek toe weer gaan vir die vakansies nie.
Ek wil net weer vir julle almal, jy, groot Lukas en klein Lukas, Klara en haar maatjie wat elke oggend so mooi kom skoonmaak het, Rafialle wat gesorg het vir ons wasgoed en al die ander vriendelik personeel, weereens baie dankie se vir 'n onvergeetlike vakansie. Volgens al die kinders was dit die beste een ooit.
Almal was baie vriendelik en vreeslik hulpvaardig! Die ontbyte in die oggend was fantasties en maak 'n mens se lewe baie makliker veral watter die voorraad en pakkery aanbetref. Baie dankie daarvoor. Almal het dit vreeslik geniet en aande om die vuur is daar bespiegel oor wat hul more vir ontbyt gaan kry. Nie eers te praat van die view van die ontbyt tafel af nie.
Retha, wil jy nie net asb by Klara hulle hoor of een van hulle nie dalk Jandre se BlackBerry gevind het in die 3de kamer van die kombuis af nie. Hy is nie seker of hy dit in die kluis of bo op die kluis gelos het nie. Dit is ook nie te se dit het daar by julle agtergebly nie, maar ek begin nou maar van 'n kant af navraag doen.